JSP รายได้ค่าเช่า-บริการลด ฉุดกำไร Q2/59 เหลือ 148.65
JSP รายได้ค่าเช่า-บริการลด ฉุดกำไร Q2/59 เหลือ 148.65 ลดลง 54% จากปีก่อน 321.37 ลบ. ขณะที่ช่วง 6 เดือนแรกกำไร 206.20 ลบ. ลดลง 64% จากปีก่อนกำไร 567.78 ลบ.
11 ส.ค. 2559

บริษัท เจ. เอส. พี. พร็อพเพอร์ตี้ จำกัด (มหาชน) หรือ JSP รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 148.65 ล้านบาท หรือมีกำไรสุทธิ 0.04 บาทต่อหุ้น ลดลง 54% จากช่วงเดียวกันของปีก่อนที่มีกำไรสุทธิ 321.37 ล้านบาท หรือมีกำไรสุทธิ 0.08 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้ลดลง 43.78% แบ่งเป็นรายได้จากการขาย และรายได้ค่าเช่าและบริการที่ลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 206.20 ล้านบาท หรือ0.05 บาทต่อหุ้น ลดลง 64% จากช่วงเดียวกันของปีก่อนที่มีกำไรสุทธิ 567.78 ล้านบาท หรือ 0.14 บาทต่อหุ้น